khistorydata/jeongjo-sjw-relations huggingface dataset:
정조 5년 · 목
因時囚罪人金光洙擊錚原情。敎以。觀此所供。不覺驚該駭。今日國法。雖曰掃地。寧有如許篾法之亂民。本事顚末。熟聞於向年 先大王處分時。所謂徐哥。必是命瑞之子也。伊時未施三尺。豈是 先大王本意。爲無一筵臣勸星之奏。渠豈逭當律。尙貸至今。猶是意外。友生荷杖之計。又以此事。至煩上聽此。而泛視之。則强弱扶抑之意姑舍。辛漏王章之徒。皆將捿跡而復售舊習。事之痛駭。莫有甚於此。所謂徐哥兩班。令該曹當日內嚴囚。待明朝施威嚴問。捧直招後以聞。該堂拘於命端之顏私。不能摘覈。赴坐堂上。倂難免重勘。以此分付。又敎曰。俄於禁府公事。已有下敎。而以其稍允之事。猶未詳事實。取考伊時文案。益覺其所未覺。當初實因明白。詞案丁寧。而償命之倖免。其時公議。已不勝紛然。此則姑勿論。所謂徐哥。逃躱不現。該曹至請自捕廳跟捕。因此 先朝飭敎。不趐嚴明。仍有直施邦刑之敎。以渠本罪。有渠故犯。始雖抵賴。施以承款。以至於捧結案。請詳覈。特蒙曠蕩之 聖恩。律至減死。又因倖會。竟卽宥還。而曾末幾何。又以此事。登聞於今日朝廷。此而尋常處之。惟彼不易之關和。將無所施。以此意嚴飭該曹。若論首犯。雖曰徐哥之子云。而癸巳處分時聖敎。渠非豚魚。尙知感憧。而今友縱子肆惡。又復若前。究情狀。可謂罔赦。徐命端爲先令該府拿問。捧口招以聞。
정조 5년 · 강
命衿川前縣監申耆。取招勘律。
정조 5년 · 목
因申耆照律公事。敎以。俄於禁府照律公事。欲爲措辭判下。而經先踏下。旣係當問之事。則不可以已勘而處之。大抵衿川事。犯官長。自犯官長。犯國法。自犯國法。聞昨筵編衣之言。果不爽所料矣。渠以官長。爲酒所使。擅殺人命。已極萬萬無狀。而況又厥漢輩之侵犯官長。亦由渠自取云。成手標之說。渠旣擬欲從之。始則指期。末乃持疑。御史所謂示弱云云。可謂喫緊。且當藏刑之日。初無形跡之事。爲渠餙怒之具。冒犯朝令之無難。果是何等意思。及又戕殺之後。必諱登聞。一任厥漢跳跟。而畢竟馴釀。至於作變云。此皆當問之大者。以此意令該府知悉。發問目取招後勘律。
정조 5년 · 강
遞 實錄郞廳洪明浩本職。
정조 5년 · 목
實錄廳啓言。本廳校讎郞廳洪明浩。方帶館職。有妨史役。本職請許遞。允之。
정조 5년 · 목
時至。具冕服。乘輿出齋室。詣版位行四拜禮。詣盥洗位盥手。詣 各室神位前。三上香。奠幣。行初獻禮。大祝讀祝訖。降復位。亞獻官終獻官行禮如儀訖。行望燎禮。禮畢。還內。
정조 5년 · 강
召見全羅監司朴祐源于誠正閣。
정조 5년 · 강
重推全羅右水使金廷遇。
정조 5년 · 목
政院啓言。候旨祗受。固不當一日遲緩。而今此全羅水使金廷遇。二月下諭祗受狀啓。乃於三月二十三日始爲封進。其在事體。誠極駭然。原狀啓纔已捧入。而不可無警責。該水使請從重推考。允之。
정조 5년 · 목
予曰。昨日大臣所奏嶺南債弊事擧條見之乎。有防曰。未及見之矣。予曰。嶺營債事。誠難處矣。以其債事。百姓難支之狀。朝家旣已洞知無餘。而若以蕩債之爲難。不得許施。則民必稱冤。而亦非朝家恤民隱之道。如欲一幷蕩滌。則本營亦無以成樣云。此豈非大可難處乎。有防曰。誠如聖敎矣。當初放債之弊。旣登於繡啓。至有道伯狀聞之境。今若仍而不罷。則在朝家從民願之政。亦甚如何。而大抵嶺營。營況支過。專由於放債殖利。以爲之私用云。如或蕩債。則實有難保之慮云矣。臣意則伊時放債。初非苟句管於廟堂。而旣是監司自是料理之事。則到今雖有蔽弊端。惟在監司從長區處之如何。予曰。果如承宣之言。而旣已狀聞。今若以區處之爲難。而知而不論。其可成說乎。以彼以此。誠難處矣。予曰。金載瓚所撰講義。雖未畢工。先爲出抄者持入。予覽後敎曰。凡例多有錯誤處。此則更爲釐正構出之意分付。命有防讀之。予曰。金載瓚記注之才。可謂罕有。其時終日講論。上下問難。彼此酬酢。殆至屢千萬言。而能一一詳記。雖有簡通之受來。而編次綴文之際。無一言遺㴜處。亦無爽失之言。誠奇才矣。有防曰。金載瓚之文。利於行文。故紀記注之事。尤善爲之矣。
정조 5년 · 강
禁推實錄郞廳尹尙東。
정조 5년 · 목
因尙東懸病不進也。
정조 5년 · 강
召見承旨金宇鎭趙時偉于誠正閣。
정조 5년 · 목
予曰。政院故事謄出之役。果皆了訖耶。時偉曰。各房故事。已爲謄出。而此後則無緊歇間慢。可爲日後相考之事。則一幷載錄計矣。予曰。此後前例中。或可考者。似可瞭然矣。宇鎭曰然矣。時偉曰。今日三司所懷後。取見金吾罪案。洪國榮歸還田里之傳敎。已捧承傳。昭在案中。蓋歸還之律。與放出放歸。小無異同。則爵秩有無。初非可論。而今此所懷。自若官秩自如。今始欲追削者然。雖緣懲討義急。未及詳審。若其擬律之意。與罪案相左。其爲不察則大矣。今日入侍三司。幷請推考。從之。
정조 5년 · 목
承旨趙時偉啓言。事變日記。乃是詳錄邊情狀啓。以備日後考據者。而近來事變日記。全不成樣。較之十許年前日記。詳略逈異。近閱院中故事。亦有以事變日記之疏漏。至請重勘。其所重記注之意。自古而然。臣意則從今以後。凡係邊情等狀啓。隨有盡錄。俾無如前疏忽之弊。而如是申飭之後。若有一狀一啓之見漏於記注而現發者。當該注書從重罪罪論之意。請嚴飭。從之。敎以。朝倭去來唐船出沒。烟臺候望種種。似此邊報。俱係不輕。而至於赴燕使臣書狀官及首驛狀啓別單。尤屬關係。許多狀啓。到今雖難一一推書。至於使行狀啓別單。自丙申以後。一幷收聚。待判付。添書之役畢工。鱗次添付也。
정조 5년 · 강
命唐船出沒大國人去來。從所見狀聞。
정조 5년 · 목
敎曰。因言端思之。海西之荒唐出沒。關西之大國人去來。皆屬邊情。而近年以來。海梱則登聞絕罕。平梱則疏漏莫甚。蓋由忸安之致。自備局申飭。今後使之從所見狀聞。
정조 5년 · 강
御誠正閣。行晝講及次對。知事金熤。特進官兪彥鎬。參贊官鄭志儉。侍讀官柳孟養。檢討官權以綱。假注書李集斗。記事官徐龍輔。宗臣鶴林君焴。武臣副護軍李燁。
정조 5년 · 목
講孟子。 予曰。今日政。守令有幾窠乎。承旨李[趙:I-PERSON]時偉曰。朔州碧潼矣。予曰。此窠文臣亦爲之乎。領議政徐命善曰。此則邊地。故爲武窠矣。予曰。三甲。文臣爲之乎。命善曰。然則。予曰。近來甚惜官方實無循階升擢之道。故承旨望極爲苟艱。日前予果中批。而此人亦年至五十。資歷已滿。故特爲加資矣。以兩司亞長言之。近來入承旨望者絕罕。他無賞勞之事。間有白首老臺。未蒙升擢者。予甚矜悶也。至於疏滯一節。予已屢諭。而別無爲世所礙眼有釁累者。則銓家無論內外官職。疏通檢擬。以開進身之路宜矣。吏判旣聞此言。此後則惕念擧擬。俾無沈屈之冤也。命善曰。吏判旣承聖敎。敢不奉行。予曰。大臣之任。總百僚之官。在具瞻之地。董飭群僚。則一言之出。一令之施。爲其庶官者。卽當擧行之不暇矣。雖以日前捕廳事言之。大臣旣以竊發之患。有所陳達。以爲申飭捕廳。則爲捕將者。若不動念。尙不玩愒。無一刻期捉得之事。誠極駭然。或謂近來不用刑杖。故治盜者無以施威云。故予以用刑之意爲敎。此則出於爲民除害之意甚緊故也。夫奸民之幸。卽平民之不幸也。若以無刑杖之故。使奸民得以肆其惡。則爲平民者。豈非罹害之甚者乎。且刑措之不用。固是美事。而至若欲爲民除害。則有不可不用矣。然而爲捕將者。如皆惕念擧職。刻期譏捕。則焉有尙今不捉之理。予不欲聲色之敎。而該捕將之稽忽。則可謂極矣。命善曰。俄聞捕將之言。則捉得殊常人。而根脈似可覈得云矣。予曰。予之申飭之前。緣何不捉。而必待申飭然後捉得耶。若云捉得。則捕將威令。尙云餘矣。有威令。則何不施之於申飭之前。而乃施於申飭之後耶。大抵事無巨細。而予皆酬應。而末乃以捕將事。使予主管乎。日前下敎。儘出除民之害。而不得已提飭者也。旣有捕將。則捕廳捕盜。何待予飭耶。看作厭窠。故欲頉免而然矣。命善曰。樂器之失。捕將之意。則致疑於樂工輩。適爲破傷。恐其生事。仍爲隱置。故作遺失之狀云矣。予曰。此事姑捨是。近來竊發之患。比比有之。而一不捕治。若以不用刑爲執端。則刑雖不用。獨不可爲施威之罰乎。有不得不治之事。赴衙擧行。庸或可也。在家覈問。亦未爲不可矣。命善曰。此時則用刑終似難矣。副司直李柱國李敬懋曰。聖敎如此。施威一疑。當循例擧行。而至於用刑。則恐涉如何矣。予曰。捕將相議。從便處之也。大司憲金履素。司諫沈命德孟養等曰。近來懲討一事。旣有已例。雖不得合辭仰請。而至於洪國榮事。切不勝憤惋。玆敢略陳焉。國榮之千罪萬惡。可殺可誅之義。已不可毛擧。而至於潛售陰圖。沮遏大計之罪。實是極惡大罪。罪止放還。爵秩自如。穩享富貴。得保首領。物故牖下。寧有如許國法乎。亟命有司。快施追奪之典。予曰。旣曰歸還。官職。似無可論。而然亦不知法例之如何矣。履素等曰。當初家舍之特命造給。果何事耶。水衡費錢。該卽董役。跨踞通衢。俯瞰禁扄者。已不勝驚駭。至於田結事之向來臺請。不啻縷縷。收還之命。至今不下。今國榮物故之後。不可一刻屬之於渠家。亟命有司。毀撤其家舍。收還田結宜矣。予曰。田結事。有司存焉。家舍事。業已悉諭矣。予曰。大抵此事。豈不萬萬訝惑哉。此人之陷此罪。誠是意慮之所不到。人臣之罪名何限。而此人之陷此罪。誠極可怪也耳。九月以前之罪。姑捨勿論。九月以後罪。尤無可言。渠何心負國如是耶。其所罪犯。予曾不言。人豈聞之。人豈知之哉。然而重臣之一疏出後。厥罪彰著無餘。足可見公議之難掩。且此重臣。亦與此人素親。則以素親之人。先發此疏。尤豈非公議之不誣乎。蓋此人之陷此罪犯。卽予之過。當其向者艱危之時。適與此人。共濟時事。其樹立何如也。倚毗何如也。初欲以專委國事。與同休戚。而不重則不威。故假之權。權之所歸。固難善終。而在渠則尤是負且乘也。此人素無學識。不過聰慧年少之人。不思權太重位太隆。而謹畏自戢之道。惟寵是恃。威福自用。畢境抵極罪之科。反以思之。則予實所使。是誰咎也。到今自反之不暇。疑悔多端。尙何提說哉。命善曰。此人之陷此罪。誠如聖敎。左右思量。不可惴得之事也。然罪旣至此。則施以當律。當然矣。熤曰。臣以經筵入待侍。伏聞殿下於國榮事。下反躬自責之敎。敢此仰達。權奸之臣。從古何限。兜攬權柄。擅用威福者。考之史牒。班班可見。而其手執國命。勢傾人主如國榮者。載籍以來所未有也。其勢力所及。將無所不能爲者。殿下以國榮末抄罪惡。有聖慮所未到之敎。而小人之心。不奪不厭。此乃必至之勢也。今此責躬之敎。出於懲毖之聖意。愚衷自激。不勝幸甚。予曰。禮判之言好矣。一言而蔽曰。卽予之過也。予謂時偉曰。武臣講射。文臣講製設行之時。一體爲之。而今則肄習之意分付。予曰。將任之差出實錄堂上。事涉如何矣。右議政李徽之曰。果如聖敎。今當減下。而都監堂上仍差何如。予曰。然則以有實職者差出無妨矣。徽之曰。江華留守徐浩修差出何如。予曰。江華亦任外閣事矣。仍謂浩修曰。外閣事。今幾修正耶。浩修曰。尙未修整。而兼校理亦爲病不進。故事多遲滯矣。徽之曰。兪彥鎬差出何如。予曰。至若刑判。本曹事不可不擧行。而亦是奉老之人。安知無故行公也。徽之曰。李命植差出何如。予曰。工判姑勿差出。卽今講筵。無此一二重臣。則不成經筵矣。更思可行之人差出。
정조 5년 · 강
許施安州營還移送他邑之請。
정조 5년 · 목
領議政徐命善啓言。頃因右承旨申應顯所奏。安州營還移送他邑事。令帥臣論理狀聞後。更爲稟處之意。覆啓分付矣。平安兵使李昌運狀啓以爲。本州應兮之穀。合爲五萬三千九百十六石。一戶所受。殆至十石。實爲痼弊。營穀中三萬四千五十三石零。乃是存本取耗。逐朔放料者。不可不仍留營下。其餘七千一百石。不過取耗公費者。雖在各邑。實無妨於取用。距本營最近博川寧邊肅川价川等穀少邑接界坊民處。略略分俵。輸納本營。一如慈母山城之爲事。請令廟堂稟處矣。民少穀多之弊。帥臣亦以爲果然。以七千石移送附近邑爲請。如此則安州之民。庶有省弊之道。依狀請施行。而至於秋捧時。輸納本營。帥臣雖以慈母山城。引以爲例。下邑之民。納糴營倉。無論遠近。豈無弊端乎。還穀則捧留本邑。耗條則從便取用之意。請分付。予詢禁御兩將。禁衛大將李敬懋曰。兵營餉穀之分糶附近各邑者。秋糴營倉。恐合軍餉峙積之道矣。御營大將李柱國曰。兵使之納糴營倉。爲其軍餉收聚之意。似無爲弊之端矣。領議政徐命善曰。添餉雖緊。民弊不可不顧。決知其不可矣。從之。
정조 5년 · 목
領議政徐命善啓言。目今諸道之弊。最可悶者松政也。松木則有非一朝一夕所長養者。而斧斤則幾乎無日不入。此豈可繼之道乎。各處松山之濯濯。專由於戰兵船改造改槊之致。莫重戰船。旣有定限。則隨報許斫。勢所不已。而或不無許多奸弊。故前以限滿船。自兵水營親審更報之意。連加申飭。而此亦無效。畢境必斫乃已。若有顧護松田之遠慮。豈至臨歸許斫之太多乎。前統使徐有大從重推考。請申飭諸道。從之。
정조 5년 · 강
命戶判鄭尙淳所帶金吾之任許遞。
정조 5년 · 목
領議政徐命善啓言。戶曹判書鄭尙淳。今日次對。不爲仕進。似因儒臣之請罷。不欲行公而然。以其兼帶引嫌。有妨本任劇務。殊甚可悶。鄭尙淳所帶金吾之任。請許遞。從之。
정조 5년 · 강
遞義州府尹李在學。
정조 5년 · 목
領議政徐命善啓言。義州府尹李在學。以其情勢。屢有乞遞之言矣。今則父子有竝處藩鎭之嫌。不可强令察任。請許遞。從之。
정조 5년 · 강
遞刑曹判書兪彥鎬。
정조 5년 · 목
領議政徐命善啓言。刑曹判書兪彥鎬。聞方呈辭下鄕云。詞訟劇地。癏曠可悶。請今姑許遞。從之。
정조 5년 · 강
命常賑穀。令戶曹詳考元會案釐正。
정조 5년 · 목
副司直鄭民始啓言。常賑穀。卽備荒之資。所關非細。而特以目下需用之緊。元數比他數稍裕。故各項用下。專責於常賑穀。中最可悶者。戶曹元會不足之代。一竝以此穀充給。歲末只以用下都數。一番文移而已。移來移去之際。其無奸弊。亦不可必。令戶曹詳考元會案。釐正存減後。酌定一歲應下之數。報本廳取用。而定數外。毋得加用之意。請定式。從之。
정조 5년 · 강
遞實錄校讎堂上徐有寧。以篡修堂上鄭一祥移差。
정조 5년 · 목
右議政李徽之啓言。實錄校讎堂上徐有寧。方帶將任。有妨史役。今姑減下。其代以篡堂上鄭一祥。請移差察任。從之。
정조 5년 · 목
以李性源爲刑曹判書。鄭昌聖爲知義禁。李禹鉉爲朔州府使。申大偀爲碧潼郡守。
정조 5년 · 강
推吏曹判書李衍祥。
정조 5년 · 목
政院啓言。朔州府使望筒首望李禹鉉。非時任宣傳官。誤書以入。原望筒今方改付標以入。而當該銓官難免不察之失。請推考警責。從之。
정조 5년 · 강
命洪秉纉捧供以聞。
정조 5년 · 목
義禁府以秉纉拿囚啓。敎以。待明捧供以聞。
정조 5년 · 목
予曰。尹坊何故違牌。有防曰。方帶諫長。而諫長例不得兼金吾。且以親病陳疏。未承批。故不得行公云矣。予曰。尹坊之臺職行公。亦已久矣。予曰。旱風終日。甚可悶矣。初春之雨。太涉頻數。每有農節旱暵之慮矣。今日之風如此。豈不悶哉。有防曰。終日不息。誠甚悶矣。予曰。一雨一暘。每切憧憧。而今日則自朝至午。少不止息。此風之餘。如卽雨下則好矣。不然則豈不悶乎。有防曰。今日日氣。甚有薫煖。頗有雨意。而此時與晚夏有異。凡穀姑未立苖。雖或不雨。恐亦無妨矣。予曰。一提學所述古事。卽定式後初呈者。語多切實。甚可貴矣。予曰。二提學下鄕後。似必閒適無事。本閣故事。如此例書送矣。有防曰。似然矣。
정조 5년 · 강
差下實錄郎廳魚錫光李厚圭任長源權裕李顯道。減下柳儞。
정조 5년 · 목
實錄廳啓言。本廳史役方張。書寫苟艱。前都事魚錫光。典籍李厚圭。承文博士任長源。前典籍權裕。知承文院副正字李顯道。謄錄郎廳差下。使之察任。謄錄郎廳柳儞。身病猝重。請今姑減下。允之。
정조 5년 · 강
判下兵曹。 永佑園展拜時軍兵磨鍊草記。
정조 5년 · 목
因該曹草記。敎以。訓局步軍六哨。馬軍四哨。御營步軍三哨。騎士三番。禁軍五番隨駕。禁營留陳。當日還宮。而亦是咫尺之地。禁衛[御:I-OFFICE]內外入直軍兵。勿以都監軍替把。餘軍勿爲留營。
정조 5년 · 강
遞判義禁具善復。同義禁李萬恢洪秀輔鄭昌聖。以韓光會魚錫定蔡弘履尹坊代之。
정조 5년 · 목
因禁府變通草記。敎以。許遞。前望單子入之。
정조 5년 · 강
配安道煥于楸子島。
정조 5년 · 목
刑曹啓言。罪人安道煥。楸子島定配所。卽爲押送。敎以。俄者筵敎。新監司處。自卿曹別關。無得受由。如是下敎之後。若與筵敎有異。地方官論罪事。一體分付。
정조 5년 · 강
大司憲金履素。司諫沈命德避嫌乞遞。賜批。
정조 5년 · 목
避嫌略曰。臣等豈有一分近似於耳目之任。而冒沒承膺。未能出一言論一事。居常愧懼。得聞歸還田里罪人洪國榮之物故。共憤邦刑之未施於生前。或慮官秩之自如於死後。急於懲討。未及考金吾之案。而姑先以追削爲請矣。承宣請推之後。始覺臣等擬律之失。身居執法之地。莫察罪人之案。矇然合辭。至請追削。迷錯不審之罪。無所逃矣。請命遞斥。批以。勿辭亦勿退待。
정조 5년 · 강
遞大司諫尹坊。
정조 5년 · 목
敎曰。纔金吾。且拘格例。大司諫尹坊本職許遞。旣非供劇之職。此上疏還給。使之救護。
정조 5년 · 강
命十一日輪對爲之。
정조 5년 · 강
校理李時秀上疏。請罷嶺營債錢。賜批。
정조 5년 · 목
疏略曰。臣於昨日常參。以嶺營債錢事。伏奉下詢。略有仰對。而倉卒前席。敷奏未詳。追而思之。此事存罷。上關國體。下係民隱。決不容苟且彌縫。敢忘僭猥。復此陳列焉。嶺營債錢之大爲民弊。在所當罷。不但臣一人之見也。前後道臣。廟堂諸臣。亦旣稔知。迄于今未罷者。因循牽掣而已。國家之設營邑。本爲民耳。茍害於民。何事不可罷哉。今之論此事。有三說焉。其一曰。民役不可復出。民供官役。常職也。通例也。當初防役。不過姑息之小惠。到今出役。元非科外之橫斂。昔者免而今不免。勢或有紛紜不便之歎。而較之徵債。則弊之淺深。不可同日而論矣。且其出役錢數。不滿萬數。徵債殆近六萬。之多。而偏責於旣窮之民。緩急難易。自可見矣。其一曰。營用無以代充。營用之詘。臣亦料之。而民弊營用。孰輕孰重。其一曰。本錢猝難盡捧。此有一言可辨者。十六萬一歲利息。常居五六萬之間。而今若限十年徵本錢。則一歲所捧。當爲萬六千。安有五六萬則易徵。而萬六千則難捧之理乎。只捧本錢。則逐年漸減。至十年而燈成無債之民。民樂從之不暇。何難捧之慮哉。臣之愚見。斷斷如是。依前日所下之命。嶺營債錢。一幷停罷。批以。嶺營債弊事。條陳精切。卽令廟堂。更與道伯狀啓。參互爛商。後日次對時。劃一稟處。
정조 5년 · 강
召見回還冬至使于誠正閣。正使徐有慶。副使申大升。
정조 5년 · 목
予曰。萬里之行。無事回還。爲之幸矣。有慶等曰。王靈所賴。無事復命矣。予曰。彼國風俗政令何如。有慶等曰。人心風俗。比數三十年前。大相不同。巧緊甚於我國。人心少淳實之風。政令荷急云。所謂事情。付任驛輩得聞。渠輩所傳。不能仔細。雖或得聞。且非信報矣。予曰。皇帝今安在哉。有慶曰。往五臺山。伊時未及還來矣。予曰。副使所見何如。大升曰。與正使所聞。無異同矣。而大抵乾隆之所畏憚者。蒙古。故班禪之寵待。卽以其蒙古人故。畏蒙古厚遇之。而非眞寵愛班禪而然云矣。予曰。俄者咨文捧入時。宜有儀仗柢迎節次。而政院不爲擧行。循常捧進。是何故耶。咨文旣有御諱。則事面顧不重歟。承旨李★(土+甲)曰。自前如此。而自政院奉安承文院時。以龍亭奉進。儀仗待令。故未及祥審。循例捧入矣。伏聞左承旨徐有防語。則昨年五月。有所仰奏出擧措條之事云矣。予曰。果然有出擧措條之事矣。似聞使行時啓文。封付驛卒輩。使之負去。任意休息。猥屑忒甚。此亦如何之事矣。予曰。此後詳儀式。出擧措條。
정조 5년 · 목
敎曰。今夜弛禁事。分付巡邏營及巡廳捕廳。近欲提問而未果。詞訟之地。旣不開坐。而至於此禁等事。何以爲之乎。問于法司以啓。
정조 5년 · 강
命禁衛大將李敬懋。兼察左捕將。
정조 5년 · 목
兵曹啓言。今此 永佑[祐:I-TOMB]園擧動時。左邊捕盜大將李柱國。以御營大將領軍隨駕矣。回鑾間。以留都大將李敬懋。請姑令兼察。允之。
정조 5년 · 강
命諸承旨。一幷重推。
정조 5년 · 목
敎曰。諸承旨之怠於職事。愈往愈甚。諸凡做錯。初不動念。若有提飭。則輒以入待罪爲能事。古人所謂惶恐待罪承政院者。爲今日着題語也。至於俄者事。所失非細。該房承旨爲先從重推考。諸承旨一幷從重推考。
정조 5년 · 강
命錧吏姜翊文。令有司科治。
정조 5년 · 목
政院啓言。 永佑[祐:I-TOMB]園動駕。旣有依京擧動例擧行之命。故初無申時聚軍之事。則隨駕百官。亦不可申時戎服。而副校理柳孟養。經着戎服入來。事體所在。誠可未安。請推考警責。敎以。昨年。玉堂亦有是事。本院至請推考。則今又蹈循。此館吏不能提醒之致。官員勿推。下吏令有司科治。
정조 5년 · 강
詣 永佑園。行酌獻禮。還詣沙阿坪閱武。
정조 5년 · 강
命前兵使申大謙職牒還給。
정조 5년 · 목
敎曰。兩閫帥所坐。不無輕重之別。亦與敍用有異。前兵使申大謙職牒還給。
정조 5년 · 강
命館吏姜翊文。分揀放送。
정조 5년 · 목
刑曹以翊文考律科罪啓。敎以。分揀放送。
정조 5년 · 강
行 皇壇望拜禮。
정조 5년 · 목
具翼善冠袞龍袍。乘輿出協陽門。詣幕次。降輿入幕次。改具翼善冠黑圓領袍。詣望拜所。就板位北向立。先行四拜禮。三上香。又行四拜禮訖。詣幕次。乘輿由建陽門。入協陽門還內。
정조 5년 · 강
命香橘茶加味養胃湯。自今日停止。榻敎也。
정조 5년 · 강
命兵曹判書李性源。各別嚴飭。斯速入來。
정조 5년 · 목
因性源牌不進。敎以。出宮時至。仗衛已戒。而本兵無長官。以致莫重行禮之遲延。國體所在。萬萬寒心。尋常官箴。便欲深引。則當此媕啞之時。誰肯開口論事。若其下語間。情外之題。從他不審。何有於重臣。另加各別嚴飭。斯速入來侍衛。
정조 5년 · 강
罷兵曹判書李性源職。
정조 5년 · 목
敎曰。重臣金熤李性源。以兩銓見職。各有處義。而予以爲。迹同而事不同。自上勉出。亦有緩迫之殊者此也。一重臣則督迫。然後可以出膺。出膺則國體私義。兩有所伸。而至若此重臣。向來人言。無怪其深嫌。且今許令一伸。實啓來後進身之路。不可無曲察之道。而本兵重任。師律所係。受符後引嫌。亦或一道。而駕導旣具。而時刻又迫。不進不退。逋慢爲事。揆以事面。決難例勘。兵曹判書李性源罷職。
정조 5년 · 강
以李衍祥爲兵曹判書。
정조 5년 · 목
敎曰。兵曹判書前望單子入之。待下批牌招。傳授命召。又敎曰。新兵判方在雲劍之班。以所在所。卽爲牌招。
정조 5년 · 강
命抄啓文臣日次講員。再明日與試官入侍。
정조 5년 · 목
敎曰。抄啓文臣日次講。行於明日云。講員中直閣徐鼎修。待敎鄭東浚。前待敎徐龍輔。檢閱金載瓚。權知副正字李錫夏李魯春曺允大。別檢洪仁浩。再明日與試官入侍講讀。其餘講員。皆令明日試講事分付。
정조 5년 · 강
命關西鎭還。使該鎭邊將主管擧行。
정조 5년 · 목
領議政徐命善啓言。平安監司金華鎭狀啓以爲。地方官之主管鎭還。徒爲邑鎭之弊。莫如該鎭依前擧行之爲便。請令廟堂。更爲稟處矣。列鎭之倉庫。守令旣難躬檢。奠居之土卒料賴。專在鎭穀。則今雖移屬本官。未必大有效。而徒使鎭底之民。失其仰哺而已。各鎭糶糴。依前使該鎭邊將主管擧行。至於穀多處。量宜移轉。而畢分後留庫之摘奸。秋捧後實數之計開。令地方官檢飭。俾無如前紊亂之弊。請分付。從之。
정조 5년 · 강
命慶州府尹李鎭翼。靈光郡守李義寬。令該曹嚴飭發送。
정조 5년 · 목
領議政徐命善啓言。慶州府尹李鎭翼。靈光郡守李義寬。因道臣狀聞。自吏曹囚家僮催促。今已屢月。而尙不下去云。不但曠官之可悶而已。事體所關。極爲未安。兩邑守令。令該曹各別嚴飭。當日內發送後草記事。請分付。從之。
정조 5년 · 강
命未下直守令。催促辭朝。
정조 5년 · 목
領議政徐命善啓言。見今農務方殷。未下直守令。一竝催促。請不多日內辭朝。從之。
정조 5년 · 강
改差喬桐府使李東曄。
정조 5년 · 목
領議政徐命善啓言。全羅水使李東曄。方移喬桐府使。而本府雖曰移該統禦之號。而猶作陞資之窠。則與會寧無異。未經兵使。先爲會寧府使者。不無一二前例。而終非常格。新除喬桐府使請改差。從之。
정조 5년 · 강
遞總管金履素金魯鎭洪秀輔。
정조 5년 · 목
右議政李徽之啓言。實錄校讎上金履素。方帶總管之任。有妨史役。總管請今姑許遞。從之。○領議政徐命善啓言。詞訟之任。侍衛之職。亦必有相妨處。漢城判尹金魯鎭。刑曹參判洪秀輔所帶總管。請一體許遞。從之。
정조 5년 · 강
命各軍門哨官。西邊人收用。
정조 5년 · 목
知事具善復啓言。各軍門哨官。西北武士。例有各一窠。而北關則皆有之。西邊則無上來求仕者。不得塡差。而日前御營哨官有窠。西邊人擬除。此後則依兵將圖說所載。各軍門隨窠收用。以示朝家軫恤邊武之意。請申飭。從之。
정조 5년 · 강
命訓局兼料米。以關西小米劃給。
정조 5년 · 목
領議政徐命善啓言。聞戶判之言。兼料米雖使輸送。卽今經費。實無推移之道。勢將以關西穀請得以送云。如欲先送兩年條。則量其分數。猶不下五千石。訓局形勢。近甚凋殘。且有目下修輯之役。關西小米五千石兼料代。請特許劃給。從之。
정조 5년 · 강
遞承旨蔡弘履。以嚴璹代之。
정조 5년 · 목
敎曰。都承旨聞有實恙。許遞。前望單子入之。
정조 5년 · 강
命水原府使趙鼎鎭。當日辭朝。
정조 5년 · 강
命禮曹判書鄭民始。兵曹判書李衍祥。次對進參。
정조 5년 · 목
敎曰。禮兵判批下。卽爲牌招。次對進參。
정조 5년 · 강
命今番行講事體。預令嚴飭。
정조 5년 · 목
敎曰。今番卽初行之講。必以試官之前。謂不若御前。進退問答之際。如有慢忽之事。揆以事體。是豈成說。預令各別嚴飭。雖以文義言之。比御前講。倍加詳悉。久猶難保其不懈。況始初之時乎。一講員所問文義。無減三四十條。栍亦峻考。而講畢後。當觀榜目及講義。如或有違飭嚴。則試官講員。難免重勘。試院進去承旨。依此各別嚴飭。
정조 5년 · 강
命水原府使趙鼎鎭。明日來待。
정조 5년 · 강
命封扇操切應問諸人。一幷嚴覈。
정조 5년 · 목
敎曰。刑曹有明日開坐之命。判書李性源牌招。又敎曰。完營節箑封進時。有無前之事云。雖知其必有甚麼作奸之故。而以尊事體之意。監司則緘推。封扇則許令退封矣。今於更封之時。又以爲執頉。始曰云然。旋稱不然。此必是廂庫庫子及掖屬邸人輩。符同作梗而然。若不窮覈。近來此輩操切之政。漸歸虛奪。將至復循向來痼弊。以此意。卽爲分付刑曹。待明朝開坐。應問各人。一竝嚴覈取招。若不直招。更嚴刑取服。以此意添問目。各別嚴問。有抵賴之事。施威究問。待得情修啓目以聞。當該廂庫中官。令該府依此罪目。亦於明朝。嚴問捧草供以聞。
정조 5년 · 강
有政。吏曹判書洪樂性。參議沈念祖。兵曹判書李衍祥進。
정조 5년 · 목
敎曰永興府使。今日政差出。○以徐鼎修爲應敎。李敬養爲禮曹參判。洪檢爲同義禁。李鼎炳爲喬桐府使。沈釋之爲永興府使。花陽君㰌爲都總管。李敬養金文淳李漢泰爲副總管。姜五成爲全羅左水使。李東曄爲全羅兵使。
정조 5년 · 강
命守門將孫錫圭宋履成。孟山縣監李★(王+建)。捧供以聞。
정조 5년 · 목
因義禁府拿囚啓。敎以。捧供以聞。
정조 5년 · 강
兵曹判書李衍祥上疏。乞遞本兵之任。賜例批。
정조 5년 · 강
右尹李敬養疏陳應避之嫌乞遞。批下該曹稟處。
정조 5년 · 목
敬養與左尹洪良浩。有親査應避之嫌也。
정조 5년 · 강
修撰李頤祥上疏自引乞遞。仍懲討。賜批。
정조 5년 · 목
疏略曰。臣卽向來停望之三司也。三司一步。便成鐵限。玆者一肅。豈其得已哉。分外除命。海隅遠宣。叩謝爲急。冒沒暫膺。義分粗伸。廉防都喪。臣之不敢冒居營塗者。前後辭疏。披盡衷懇。俯賜矜察。亟命鐫遞。臣於年前。略陳討逆之論。五六年間元惡大憝。尙無一人伏其常刑者。王綱之不振如此。亂逆之無所懲畏。相與接迹者。其勢然也。殿下之倚毗國榮者何如。眷遇德相者何如。而國榮凶言。倡之於前。德相凶疏。踵之於後。必欲莫重大策。沮遏乃已。其心所在。路人亦知。終未能懸首稿街。臥死牖下。朝家失刑。莫大於是矣。惟有追施之律。小洩神人之憤。而德相案鞫之請。亦出於嚴懲討正典刑。則伏願亟行天討。使王綱振而輿論伸。批以。所陳事。業已悉諭。爾其勿辭察職。
정조 5년 · 강
禮曹判書鄭民始上疏。請遞大宗伯新除之職。賜批。
정조 5년 · 목
疏略曰。臣以無似之賤質。荷不世之隆渥。拔諸衆人之中。俾從大夫之後。光耀盛矣。涯分溢矣。夫六卿之官。人主之所與共天職而亮天功者也。其才望足以服衆。知識足以出類。以臣年紀。而居是任者。古來亦稀。得不爲一世之笑。聖簡之累乎。乞收臣新授職秩。以重公器。批以。晉秩之命。意實有在。卿其勿辭。卽速行公。
정조 5년 · 강
大司諫任希曾陳疏懲討。賜批。
정조 5년 · 목
疏略曰臣待罪下邑。三載乃還。衰疲已甚。杜門呻吟。人事殆絕。迺者薇垣除旨。實出於千萬意想之外。臣誠惝怳踧踖。無所容措。逖違之餘。宜卽趨造。少伸叩謝之忱。而病實難强。泯伏數日。若負大何。懲討爲急。職旣可言。敢此略陳。少垂察焉。至如國榮之罪惡盈貫。殆往牒之所罕。潛蓄凶圖。沮遏大計。而畢境保全首領。臥死牖下。顯戮旣未及於生前。死又不得施應施之律。公議之拂鬱。當如何哉。若德相。則憑藉抄選之名拊麗負國之賊。肆陳凶疏。助成凶逆之勢。究厥情狀。亦一國榮。日前兩司鞫問之請。實出中外之同情。伏願亟加諒察。決從齊聲之請。批以。所陳事。業已悉諭。卿其勿辭行公。
정조 5년 · 강
左承旨李享[亨:I-PERSON]逵疏辭三院副提擧之任。賜批許之。
정조 5년 · 목
批以。所帶兼銜許遞。
정조 5년 · 강
司諫沈命德上疏自引乞遞。仍懲討。賜批。
정조 5년 · 목
疏略曰。臣向叨見職。猥登賓筵。不善周旋。致勤嚴敎。倉黃退去。莫非臣衰鈍昏憤不能盡職之致。曾未幾何。恩除又下於黜伏愆訟之中。驚惶踧踖。罔知攸措。天牌荐降。玆敢隨詣闕外。略暴危懇。乞遞臣職。臣所欲陳者。終不可泯默。玆於自劾之章。敢貢憂憤之忱。噫載籍以來。亂逆豈有加國榮者乎。潛蓄凶圖。沮遏大策。此實亘萬古所無之極惡。殿下過於濡忍。終靳置法。天下寧有是哉。今此德相之四字凶言。與國榮一串貫來。國榮德相。一而二。二而一。國榮旣斃。又若失刑於德相。則其可曰國有法乎。洪樂純之慫慂賊侄。同惡相濟。決不可以應坐之律。循例勘斷。至若宋煥億之謟媚權凶。其叔其姪。同一心賜。同情之律。烏可逭乎。近日諸臣之致討。同出共公之憤。伏願亟乞三司之請焉。批以。所陳事。業已悉諭。爾其勿辭察職。
정조 5년 · 목
予曰。趙興鎭聞有實恙云。出去調養。明日飯后。以爲入來事分付。予曰。金載瓚如已入來。直爲入侍事分付。予曰。趙晉陽何以必遞兵曹佐郞乎。有防曰。以年老之故。請遞云矣。
정조 5년 · 강
命內閣釐正節目。更與爛商。從長稟處。
정조 5년 · 목
本閣啓言。外閣釐正堂上徐浩修。兼校理徐鼎修釐正節目。旣以商確成出。故原節目以別單書入。敎以。觀此節目。大體廣鍊恰當。可謂量入較出。而但除減之額。至於八人。無罪見汰。旣屬矜悶。分屬各司。亦貽弊端。就中不足之數。或有他般拮据之道。則裁量區劃。略綽分俵似好矣。最初預買。定制之前。亦必有區處之事。毋論如此如彼。卿等更與提學爛商。以爲從長論理稟處之地也。
정조 5년 · 강
持平李羽晉陳疏乞遞。仍懲討。賜批。
정조 5년 · 목
疏略曰。臣冒據非據。一誤再誤。屢勤誨責。合被大何。聖度包容。每從薄勘。柏府除命。復下於千萬夢想之外。惝怳感激。繼以悚恧。言責之地。掄選最重。如臣無似。乍遞旋授。其如壞名哭而惹笑罵何哉。亟命鐫削。以重官方。臣方乞免之不暇。而區區憂憤。有難終默。敢將沫血之忱。以備灸背之獻。合辭中諸賊。孰非罔赦之凶徒。而窮天極地。至妖巨慝。亦孰如鄭妻龜柱。而平蓋之頭尙戴。莾操之肉未食。國綱由是頹墮。亂賊靡所懲畏。舊孼新逆。接踵相仍。至於國榮極矣。國榮千罪萬惡。竹雖罄而難書。髮可擢而難數。卽千萬古賊臣逆豎所未有者。毆刀未加於東市。鬼誅先及於牖下。至今追施之律。猶可少伸神人之憤。乃叔樂純。賦性陰慝。行已凶猾。平生能事。惟在於擠人利已。國榮之凶謀密計。寧有不告於乃叔之理。而國榮凶謀。今已昭著。則樂純之罪。不但應坐而已。從古亂逆。或出於假托儒名之徒。口誦孔孟之言。心懷懿溫之謀。至若至凶極醜。萬戮猶輕。則豈有如德相乎。圖占抄選之名。乃於七十垂死之年。忽生拊麗媒榮之計。招來麾去。惟國榮是聽。賜肚相連。卽國榮之影子耳。敢以四字叵測之說。肆然筆於書而登諸奏。國榮就斃。德相尙存。逆謀凶節。捨德相而將誰之問。不施亂逆之極律。只加削奪之常罰而止乎。其姪煥億。方其趨拊於國榮也。㗖利乃叔。視爲籍手之資。獻媚逆豎。以圖進身之階。德相卽煥億之孤注。煥億乃德相之倀鬼。今於賊窩打破之後。尤何可一刻容置哉。凡此四凶。均是爲亂逆之倡。邦國之賊也。決施當行之律。以杜亂逆之源。其血黨死士之晏然仍寘崇賢之地。以貽邦國無窮之憂者。臣未之聞也。當國榮之在朝也。委身拊麗者。柳戇是已。今於兩賊成罪之日。黨與之誅。宜莫先於戇。亟命絕島定配。以懲亂本。臣於持平李明濟向日疏中一句語。切有所萬萬駭惋者。能量翼諸賊。是何等極逆巨魁。而渠敢以枝葉二字。糢糊說去。有若丁酉傳敎中句語然。夫量翼之伏法。在於戊戌。則丁酉傳敎。豈有提及於量翼未然之事乎。且逆如三賊。罪如三賊。乃謂之枝葉。則誰將根柢耶。觀其下語。傅會於傳敎之末。眩亂於輕重之際。隱然爲諸賊扶護之計。其心所在。有不可測也。臣謂持平李明濟。亟施屛裔之典。前參奉宋獻圭。德相之從孫也。聽言觀貌。可知爲戾氣所鍾。藉賣德相。咆喝士友。蠅蝎之性。駔驓之行。受賂圖囑。外及鄕院。靡不管轄。身之所在。百害俱生。今於德相罪著之後。渠當縮伏悚懍之不暇。乃反偃處城闉。遍走士友之門。自謂心絕德相已久云。人之蔑倫。胡至此極。渠之從祖。渠父之猶父。猶父伏法。猶子能逭收司之律。而父不免連坐之罪人。子可以心絕而情脫乎。敢以心絕之說。公言儒道。有若無連累不干涉之人者。尤萬萬無嚴。如許斁倫悖行之徒。不可以官微而不論。臣謂前參奉宋獻圭。屛諸四裔。以正人紀。至如衿川之民。露刃官庭。嚇逐官長。誠爲聖世之一大變。繡覈旣詳。囚案旣具。該縣監之只論以濫杖擅殺之科。有不勝駭惑之至。守土之臣。雖値賊兵之充斥。惟當以死之。與邑俱亡。今於數人持刃入庭。先自匡怯。奔如駭鹿。臣謂該縣監申耆。更命重勘。批以。各項云云。業諭他批。李明濟事。揆以常情。似是理外。令政院考出後稟處。宋獻圭事。殆若白徒遭彈。置之屛裔重典。無幾於拔劍之嫌乎。申耆事。未會合施之辟。亦係無例之事。令該堂擬當否。議大臣以聞。爾其勿辭察職。
정조 5년 · 강
副司直金文淳疏辭新資。賜例批。
정조 5년 · 강
校理徐有成疏陳母病乞遞。仍請諸臺譴罷。賜批。
정조 5년 · 목
疏略曰。臣得接家信。則臣之老母。忽因觸風受傷。宿病兼發。先嘔後泄。不寒則熱。飮食全却。氣息凜綴。促臣歸視。乞垂矜諒。遞臣見帶之職。治臣擅離之罪。以肅朝綱。以便救護。今日臺諫。雖不得循例傳啓。合辭之舊逆自在。新發之大論方張。而諸臺之無端違召。已極駭然。亦有登對。而只請下喩諭。含默而退者。似此氣像象。可謂太雍容太暇豫。職在言責。如是不誠。而尙何望格天聽而行天討乎。臣謂今日無故不入來臺臣。及入來不言臺臣。一竝施以譴罷之典。臣亦三司中一也。登對不言。罪無異同。亦願同被重勘。批以。雍容固好。何必棼楺爲可乎。所請不允。爾其勿辭。從速行公。
정조 5년 · 강
吏曹參議沈念祖疏辭新除三銓之任。賜例批。
정조 5년 · 강
同敦寧尹光紹上疏辨先師之誣。仍乞遞。賜批。
정조 5년 · 목
疏略曰。臣之至今日保有性命。皆聖主之賜也。先大王。以天地之仁。拔臣於坑坎之中。我殿下以父母之慈。收臣於嶺海之外。人臣得此於聖明。從古有幾。至若今番臺言。勒成人臣之極罪。又殿下燭破詆訏之情。深惡而痛斥之。臣尤感激。只自涕咽。念臣前冬未撤之疏。不過略陳三世師生之分。竊附古人自處之義而已。今乃截斷語脈。擬以罔測之目。言之無倫。胡至此極。然此猶屬臣一身事耳。至其疏中所引諸語。皆是掇拾舊套。已經前人伸辨。臣不欲更事追提。而若其末端八字。幻出無根之言。添作別般之罪。此是從前彼此文字之所未槪見。果使當年有此一句語。直可斷以不敬。何苦而抉摘字句。註解他說。艱辛以挨逼二字。成其案也。到今百年之後。白地創出。欲售厚誣之習。彼雖急於構人。此豈人臣所敢筆之書而質言於君父者耶。若不一辨。則非但九地之下。重抱罔極之冤。在朝廷事體。恐不置於虛實䵝昧之間也。先輩之爲師訟冤。雖在朝家處分之後。又用誣字。蓋以罪之雖在於上。誣之必自於下故也。是以。故判書黃愼之疏曰。亡師橫被誣詆。故承旨申應榘之疏曰。歷陳被誣曲折。太學生金堉疏曰。宗儒大賢。受誣抱冤。其外章疏爲此語者。指不勝屈。伊時朝廷。未聞以此聲罪者。臣疏所云。重被泉壤之誣者。實用諸臣疏意被人橫捏。深歎人心之日險也。伏聞彌月有期。指日望慶。擔拽病軀。昌進都下。素患關格。十日劇發。今於昏涔之中。力疾陳奏。收拾殘骸。行將尋鄕。復渡淸漢。此生已矣。亟賜重勘。以昭法紀。批以。卿其勿辭。調理行公。
정조 5년 · 강
王大妃殿進御人蔘末一錢重。命十貼製入。榻敎也。
정조 5년 · 목
予曰。趙興鎭入來乎。有防曰。病情尙未差可。故未能入來。予曰。益加調病。明日晩後入來事分付。有防曰。全羅兵使李東曄。以本道水使陞拜矣吳載熙。以喬桐府使。移拜洪忠水使。有仍佩舊符之事。亦多有舊例。今亦以爲仍佩舊符。予曰。然則密符單子。從速書入。
정조 5년 · 강
命日前次對時。訓局兼料米。原擧條勿施。改修正以入。
정조 5년 · 목
承旨徐有防啓言。日前次對時。訓局兼料米擧條中。戶判之言。當在大臣所建之前。而誤以戶判之言。書諸上段。至於啓下。原擧條勿施。今方改修正以入。而當該注書不審之失。不可無警。請推考。從之。
정조 5년 · 강
命全羅兵使李東曄。以前密符仍佩。
정조 5년 · 목
以全羅兵使李東曄。除朝辭赴任密符單子。敎以。前密符仍佩。
정조 5년 · 강
召見承旨徐有防金宇鎭。直閣徐鼎修于誠正閣。
정조 5년 · 목
予曰。奉審無頉乎。有防曰。敬奉聖旨。馳詣 宗廟奉審。則殿內無頉。祭物祭器幷皆精潔。諸執事進排皆無頉。仍詣 景慕宮奉審。則亦皆無頉矣。予曰。今日之雨。可謂喜雨也。不多不少。猶洽農作。爲民事極用多幸矣。有防曰。問野外消息。則今年雨作。每適其時而來。有若口中調舌。非但麥農之大熟。禾穀以今所見。可占豐登。而移秧之節。亦及時云矣。此後雨暘調均然後。可臻有年。日後事誠關心矣。予命直閣入侍。徐鼎修進伏。予曰。試講文義。盡爲入來。當下政院。使之轉送內閣。爾其編次仍置也。予命右副承旨入侍。金宇鎭進伏。予曰。爾病今得決可乎。宇鎭曰。今日則夬勝矣。予以朱子全書。親授鼎修曰。與前直閣鄭志儉。詳細考閱。可批句節。以靑墨點批。以爲進入。
정조 5년 · 목
予曰。申耆所供中。治送內行。在渠爲誰也。享[亨:I-PERSON]逵曰。以御史書啓觀之。申耆子婦也。予曰。李明濟疏中枝葉二字。果考出耶。享[亨:I-PERSON]逵曰。臣自數日。遍閱丁酉以後傳敎。則原無枝葉二字。只有龜柱特亂本等句語。而無他可考矣。予曰。李明濟。似是人事不分明者矣。渠以能量翼鐉爲枝葉云者。抑或以傳敎中亂本二字。註釋而然乎。渠若以能量翼鐉。眞知爲枝葉。而筆之於書。則論其罪過。必不止於屛裔。不然。臺疏所請。無或太過耶。享[亨:I-PERSON]逵曰。其心所在。臣不敢的知。而旣已枝葉二字。登諸章奏。則其所下語。萬萬駭痛矣。
정조 5년 · 강
命衿川前縣監申耆保放。
정조 5년 · 목
因禁府保放啓。允之。
정조 5년 · 강
召見直提學沈念祖于誠正閣。
정조 5년 · 목
予曰。日前摛文院講義中。李時秀之對。以三當數者。何以得明言耶。念祖曰。轉門奧旨。故有是所對矣。予曰。講官之前席應對。多有未彰。而至於演納文義。擧皆明釋。是亦爲隱惡揚善之一道矣。念祖曰。聖敎果然矣。予曰。內閣之所無文集。考出某秩帙。從近備儲似好矣。念祖曰。諸家文集。無遺完備。誠爲好矣。予曰。世傳書籍。不啻累千萬卷。而 仁宗朝太半見災。其後景福之宮火後。幾乎殆焚。其餘編秩帙。移儲樂善堂。而又見灰燼。只得餘四萬卷矣。甲申年儲承殿。又災見焚。今則初無備完書籍。旣惜且悶矣。念祖曰。 列祖書籍。如是焚盡。甚可惜矣。昨聞沁留之言。則自內世傳之册。多有出外之事。可當收還。而至於鄭妻家。亦多有御筆親書之册。而恐或中間偸失之慮。發遣戶郞檢書官。卽爲搜還。事甚得宜。且 先王朝時。李淑蕃家有所推納之事云。此可以趁卽搜還。無使莫重御筆。留淹私第。誠宜矣。予曰。內無舊秩帙所儲。是實可悶矣。念祖曰。皆有窩陰於拊樹木。易致沾濕。卽以宜春門近處。別立儲書之閣。似宜矣。予曰。一直提學。曾有此議。而未果。當立幾間矣。念祖曰。營造十間許然後。可以容儲矣。予曰。從後議定也。予曰。我東文字。莫如文集所撰矣。念祖曰果然矣。
정조 5년 · 목
予命有防。讀奏韓文訖。予曰。今此抄錄之際。恐有遺珠之慮矣。又命記事官金載瓚。讀柳文訖。予曰。校館印役。幾至訖境乎。載瓚曰。明當告成矣。
정조 5년 · 강
遣承旨詣 景慕宮。奉審摘奸。
정조 5년 · 목
予曰。禁府刑曹開坐云耶。有防曰。刑曹則今方開坐。而禁府則無今日內開坐捧供之命。故不得開坐云矣。予曰。昨日考癸巳年徐祖修文案。則 先大王處分。極爲嚴截。而特以 先大王好生之德。假貸一命。則在渠之道。固當蹙伏懲畏。而今又敢自恃兩班之勢。夷人之冢。耕人之墳。此不嚴治。其可曰國有法乎。斯速捧供以入之意分付。
정조 5년 · 강
命被抄文臣親臨製述。以初三日爲之。榻敎也。
정조 5년 · 강
命被抄文臣製述處所。以誠正閣爲之。
정조 5년 · 강
有政。吏曹判書李衍祥。參判鄭民始。參議鄭志儉進。
정조 5년 · 목
以李致中爲安東縣監。
정조 5년 · 강
命時囚徐祖修。嚴問得情。
정조 5년 · 목
敎曰。招辭之吞吐本情。殊極獰惺。而此則姑且置之。別有一段語之尤甚凶悖者。渠敢引用 先朝判付中句語。以今日盤問。有若違 先朝判付中者然。此等肆發亂言之類。若不正刑。無以勵俗。究厥指意。則敢引先起鬧者。好訟律論之判付。隱然以光水登聞。付之先起鬧之科。然則今日推問之擧。自歸於違越判付之科。此非亂言乎。渠之此說。眞所謂欲巧反拙。若論先起鬧之律。夷人之冢。耕人之墓者。當此律乎。被人迫脅而呼籲駕前者。當此律乎。該曹豈可以此等亂言。登諸奏御之文案乎。近不用刑。猶是俗忌。此等之類。烏可不施刑訊。更卽施威嚴問。若不直招。直爲加刑。無所不可。但念今日卽 夏享齋日。姑且泯默。而明日以後。決不饒貸。以此意添問目嚴光水之供。泛稱徐哥之子。而癸巳推閱時。徐哥之子。不止祖修一人。則卿曹之只囚祖修。抑何故耶。光水雖非刑曹所可推治者。招問實非難事。所謂徐哥之子。使之一一現告。而曾於祖修推覈時。光水反生周便之計云云。今番又或畏彼之勢。莫敢抵敵。有隱諱。不以實告之事。此國無法也。惟在卿等按問之如何。名以法曹。幺麼亂法之徒。不能得其情正其法。則所謂法曹。革亦無妨。昨夜取考癸巳文案。 先大王在靜攝中。而處分猶如是孔昭。則況在今日。諉之小事。不以法決之。是豈非乖 先王之法者乎。卿等知悉。祖修發此言之後。可謂死罪上更添死罪。囚繫一依死囚例擧行。
정조 5년 · 강
命講義館閣本活印。自明朝始役。
정조 5년 · 목
敎曰。講義館閣本。編修已久。登筵諸臣。當頒一件。而傳謄不若活印。檢閱金載瓚仍令監印。自明朝始役事。內閱知悉。使之分付外閣。
정조 5년 · 강
掌令朴宗彥。持平鄭益祚。正言權以綱宋民載。聯箚疏乞遞。仍懲討。賜批。
정조 5년 · 목
疏略曰。臣等向日筵對。不善周旋。致勤嚴敎。至今惶愧。今臣等所叨之職。前日僨誤之地。召牌之下。承膺無路。隨詣禁扃。略暴危懇。伏乞聖明。俯賜鑑諒。急遞臣等之職焉。臣等雖不以見職自居。若其所欲陳者。卽一國共公之論也。不敢以身之不進。而幷與其言而廢之也。噫嘻國榮滿天之罪。國人皆曰可殺。獨殿下曲貸之。經斃牖下。古今天下。寧有是哉。四載禁掖。漸長無君之心。暗畜凶國之圖。逆節奸謀。乃至於沮遏大計而極矣。宗社之策。莫急於廣儲嗣一事。則爲當日臣子者。其孰無日夜顒望之忱。而惟彼國榮。抑獨何心。敢以拘渠之顏面。嫌渠之勢等語。肆然於章奏之間。若有一分北面之心。豈忍爲此。實莾操懿溫所未嘗爲。如此萬古所無之逆。生未加肆市之律。死不用當施之典。則其可曰國有法而懲亂逆乎。決不可以其物故。置而不論。至若洪樂純。性本奰慝行且陰譎。以無嚴無忌之心。生不厭不奪之慾。已是罔赦之案。而其侄物故之後。怨國凶圖。慮無所不至。安置之典。斷不可已也。批以。已諭於前後三司之批矣。
정조 5년 · 강
命傳香承旨奉審後入侍。
정조 5년 · 목
顯隆園忌辰在明日也。
정조 5년 · 목
予曰。日熱近酷。且有旱氣。言念民事。恐致妨農。是甚可悶矣。有防曰。連日雨作之餘。暫致少旱。不害爲農作之節矣。宇鎭曰。近來各房公事。當爲逐日入啓。而果以非其時。不得入啓。尙多積置未納者。何以爲之。予曰。明日罷齋後。各房區別。以該掌公事。以爲入啓也。予曰。應敎入來乎。有防曰。今以身病。方在呈辭中矣。
정조 5년 · 강
召見義州府尹尹承烈于誠正閣。
정조 5년 · 목
辭陛也。○予曰。邊門銷鑰。爲任不輕。而近聞邊禁。專致解弛云。爾其下去。惕念申禁。且西土自是用武之地。而近尙文治之習云。此亦關西痼弊。爾則以祛文尙武之政爲治也。承烈曰。關西雖是用武之地。若使全昧文學。則下民不知親上死長之義。不可以偏廢其文矣。予曰。予豈不知其是也。而今玆西土之民。全不尙武。雖或從文。而終不知親上死長之義。則必致兩失之患。此亦不難乎。以玆爲弊。前後飭敎者多矣。承烈曰。臣才雖不逮。謹奉聖敎矣。予曰。何當發程乎。承烈曰。今將發行矣。予曰。御營大將入侍。李昌運進伏。予曰。卿此任。便是特簡。卿其體予深意。殫竭秉公也。昌運曰。臣無寸功。叨此不世之恩。惶恐感激。不知爲辭矣。臣年至七旬。遽當此任。含恩念私。惟有一死而已矣。予曰。卿自西土上來。或有可奏之事乎。昌運曰。臣待罪兵營時。以馬兵授革事。以爲狀聞矣。予曰。先陳狀辭。昌運曰。臣之西土居官。已至三次。熟知其軍政之痼弊矣。關西自是用武之地。而近尙儒業。全抛武技。至於馬兵之一額有闕。輒難充代。若或充代。則一材騷擾。如蹈死地。此蓋出於不尙武技之致。且論其所費。則一番赴操。用不下三十金矣。其所鞍馬。皆是借來之件。論以軍制。則西土異於他道。而如是無實。不可不趁卽釐正處矣。臣於戊辰年。待罪祥原時。軍額之充代。猶勝於今。故僅得釐正。而近來則民俗不古。人心漸巧。稱以業文。潛囑鄕任。一得其任。則惟子若孫。俱免軍役。故關西之武技漸廢。軍額難充者。良有以此也。臣於在營時。目下軍務。一時爲急。故有所論啓。予曰。關西比他道有異。可以先武後文之地也。俄者義州府尹之以親上死長之義。仰對者。實非用武之本意。今者關西之弊。專出於避武從文之致。卿之所論。誠有意見。予甚嘉尙矣。昌運曰。以臣所見言之。則昔者馬兵。今以別武士換名。每年試才。拔其高等。論啓直赴。其次四方營十五名。以相當窠付料。則人皆樂赴。大抵軍伍。務精不在多矣。臣以此等釐革事。與前道伯鄭尙淳。有所相確而論啓。此外無軍務長遠之策矣。予曰。卿言甚合宜矣。予曰。卿家前有將任乎。昌運曰。故訓將李森。爲七寸曾大夫父矣。
정조 5년 · 강
給德川郡燒戶恤錢典。
정조 5년 · 목
敎曰。觀此箕伯狀啓。德川郡失火民戶。至於三百餘戶之多。而人物燒死。又有一名云。極甚矜慘。許多民人之靡所支接。尤係傷愍。耗穀題給。雖有前例。此不過備例之擧。令備局參考年前西北失火時。特敎賙恤之例。卽爲措辭行會。使之依此劃給後草記。
정조 5년 · 강
命李益恢照法重勘。
정조 5년 · 목
敎曰。觀此畿伯狀啓。事係 先朝受敎。而昭載續典。則宗班子之若是蔑法虐民。不但極爲無狀。此等所犯。挽近所未登聞者。如不別般懲戢。來頭之弊。誠有不可勝言。令本道道臣。所謂李益恢稱名人。待用刑時。各別嚴刑後。照法重勘。此外諸道狀本之可以覆啓者。卽爲覆啓。如上言狀本之待回下後擧行者。卽令依此決折事。亦令該曹分付各該道。判下狀本中。如又有可以執難者。論理覆奏事。一體分付該曹。
정조 5년 · 강
命定配罪人經走者。各別嚴飭。
정조 5년 · 목
敎曰。因刑房公事遲滯事。取見各道狀本。定配罪人之未至配所而遽躱者。若是夥然。甚至有遽還本土。而物故之類。指不勝摟。紀綱雖曰解弛。寧有如許事理。若者。不已。罪係至重者。至此道伯守宰懈慢之時。經走者逃還者。將至項背相望。爲先自禁府刑曹。各別措辭行會。嚴飭諸道。後或縱弛。有如前之弊。奚特守令。監司其可幸免不飭之罪乎。以此今日內。一體行會。擧行形止。仍令狀聞。
정조 5년 · 강
命該房承旨。一竝指名捧現告以入。
정조 5년 · 목
敎曰。近日政院事。可謂成說乎。職是出納。而許多時急公事與關係民事之回啓狀啓。二月到院。而該房皆不微稟。尙今掩置。該房承旨一竝指名捧現告以入。
정조 5년 · 강
命本院仕進承旨。一幷罷職。
정조 5년 · 목
敎曰。俄以公事遲滯事。方有飭敎。而取見之。則各道狀本之積置不稟之數。殆近三百餘度。此等承旨。不職大矣。京司公事。姑舍之。外方回啓或狀啓。若是掩滯。使生者不得生。放者不得放。犯罪倖免。至今當釋者滯獄累月。此果何等貌樣乎。諸承宣似或誘以非其時故然云。而此亦有不然。承宣鎭日登筵。豈無可以提奏之便也。其中關係民事者。亦甚夥然。尤豈不寒心。近日本院仕進承旨。一竝罷職。飭敎之下。漫語入稟。尤極駭然。坐直承旨。爲先罷職不敍。
정조 5년 · 강
罷承旨李享[亨:I-PERSON]逵徐有防趙時偉金宇鎭沈有鎭職。以金尙集沈念祖李晉圭鄭志儉閔鍾顯代之。
정조 5년 · 강
遞大司成朴師訥。
정조 5년 · 목
成均館啓言。陞補一年十二抄。逐朔設行。而有過限之事。則當月念間。以限內不得爲之草記事。曾已定式矣。大司成朴師訥。身病猝重。連呈辭單。限內不得設行。令政院請稟旨擧行。敎以。許遞。
정조 5년 · 강
命申耆。依初律決放。
정조 5년 · 목
義禁府啓言。時囚申耆擬勘當否。次堂問議大臣。竝與議讞。而今日內草記擧行事命下矣。問議大臣。則領議政徐命善以爲。申耆之恇怯逃竄。擅離官守。果如臺臣所論。其所照律。似不當只以濫刑勘斷。然雖欲更擬他律。無他旁照而例。依該府議處。杖一百徒三年施行。恐似得宜。而不敢擅斷。請上裁。判府事鄭弘淳以爲。官守者效死勿去。卽以有所重而言也。申耆事。關一身。恐無不可避之端。擬以臨難苟免而律。則似或太深。請上裁。右議政李徽之以爲。臣之愚見。與領議政議同。依前議處。恐似得宜。請上裁。領府事金尙喆。領敦寧李溵。病未獻議云矣。罪人申耆。不可尋常勘斷。而避難在逃之律。反輕於官吏濫刑之罪。故大臣獻議。亦與臣府初擬之律。意見相同。何以爲之。敎以。城不陷而身先死。不但義無所據。況有衙吏謀殺之變。而若使官長。坐受其刃。則有係綱常。重辱朝廷。爲申耆者。避爲當。不避爲不當。耆之擅離官守。非逃也。特避耳。借使拚死守土如趙苞者處之。計無出此。但耆也。乘醉決獄。獄不報。使違制用棍。棍又非時。殆因經情之擧。竟致示弱之誚。是則妄率。故亦壞損。執此而擬勘。容或無怪。斷之曰逃竄。得不太重。臺疏中請以守土者棄官逃走之律論。而按律令。守城而棄去者斬。註曰不固守棄去。不分陷與不陷云云。然則耆可當此律乎。予則曰。大不然。官奴造變。尙有三省而法。吏收奴差殊。縱不會鞫。豈可與其吏混置重辟乎。臺疏論列。實關後弊。大臣獻議。極甚的確。依初律決放也。
정조 5년 · 강
大司憲李聖圭陳疏懲討。賜批。
정조 5년 · 목
疏略曰。臣於日昨。承長憲除旨。惝怳隕越。靡所容措。何敢晏然冒據於風憲之任乎。玆敢露章。略此附陳焉。噫嘻痛矣。夫合辭中諸賊。實是往牒所無者。尙令假息。終靳允從。王章由是日壞。國榮千罪萬惡。不可彈擧。而至若休致一疏之肆發不道之語。院啓一句之顯露無君之腸。而天討不行。竟致經斃於牖下。樂純之三大罪。咍布無餘。而國榮已物故之後。其所以怨國往凶者。慮無所不至矣。豈可使偃處郊坰哉。惟彼德相。拊麗國賊。四字凶言。眞贓自露。究厥罪犯。自有當律。煥億窮凶極憯。向來儒臣之疏。言之盡矣。噫三司之論。實出於擧國共公之請。設鞫置辟。雖不可輕施於藏刑之日。而姑先安置。亦不容暫緩於嚴討之時。伏願亟賜允愈焉。批所陳悉諭諸批。卿其勿辭行公。
정조 5년 · 목
義禁府啓言。保放罪人依初律決放事命下矣。申耆杖一百告身盡行追奪。徒三年定配。而海州牧定配所。請押送配所。允之。敎以。有功議。則各減一等。
정조 5년 · 강
遣承旨詣 健元陵奉審。局內 諸陵亦爲奉審。
정조 5년 · 강
命右承旨沈念祖。吏曹參議仍任。
정조 5년 · 목
敎曰。閣務院務。俱係劇任。自多相妨。乍除旋解。太近無實。且今前望。竝在坐罷中。右承旨沈念祖。吏曹參議仍任。
정조 5년 · 강
以金文淳爲承旨。
정조 5년 · 목
敎曰。新除授承旨。待下批牌招入直。解由勿拘。
정조 5년 · 강
命罪人逃躱邑守令。拿囚嚴勘。
정조 5년 · 목
敎曰。罪人逃躱邑守令。旣因刑曹覆啓。移義禁府處之。待拿囚。自當考律勘繩。而其中故縱徧編配之徒。許久莫察。至於物故後發覺者。非特尤極駭然。本律亦自不輕。當此農務方殷之時。與其等待勘律。徒貽曠官之弊。曷若早卽差代之爲兩便。當該邑地方官及配所官。爲先改差。仍令拿囚。依律嚴勘。其代明日政差出。
정조 5년 · 강
命罪人金相翊。徒流案爻周。
정조 5년 · 목
因相翊物故狀啓也。
정조 5년 · 강
減下實錄郞廳李運彬任長源。以兪岳柱李萬榮代之。
정조 5년 · 목
實錄廳啓言。本廳粉板郞廳李運彬。謄錄郞廳任長源。俱有身病。勢難行公。令姑減下。其代前掌令兪岳柱。粉板郞廳差下。承文院副正字李萬榮。謄錄郞廳差下。請察任。允之。
정조 5년 · 강
罷靈光郡守李義寬職。
정조 5년 · 목
吏曹啓言。慶州府尹李鎭翼。靈光郡守李義寬。竝當日內催促下送後。草記事命下矣。催促則李鎭翼纔已下去。李義寬親病危重。勢難離捨云。雖緣情理之切迫。屢次催促之下。終不發行。事甚未安。何以爲之。敎以。罷職。
정조 5년 · 강
命軍士福乭占乭分揀。
정조 5년 · 목
刑曹啓言。排設房軍士。書房色軍士。仍本役爲奴事命下矣。排設軍士福乭泗川縣。書房色軍士占乭興陽縣。仍本役爲奴。請竝卽押送。敎以。分揀。
정조 5년 · 강
命六和湯。加進二貼。
정조 5년 · 목
敎曰。六和湯問于醫官。若無小害。則加進二貼。似好。
정조 5년 · 강
召見承旨金文淳于誠正閣。
정조 5년 · 목
予命文淳。讀奏全羅道靈巖殺獄狀啓。予曰。狀啓中氣絕二字。皆在無冤錄矣。今以此二字。指爲實引者。是可怪也。文淳曰。果然矣。予曰。同副上來云耶。文淳曰。姑未知矣。予曰。何當上來乎。文淳曰。居在驪州。計其日字。則明當發程矣。予曰。金宇鎭承牌乎。文淳曰。今始出牌。姑未入來矣。
정조 5년 · 강
命未下直守令與新除守令。皆令明日辭朝。
정조 5년 · 목
敎曰。西原縣監之代。今日政擇差。未下直守令與新除守令。皆令明日辭朝。
정조 5년 · 강
命軍色郞廳洪文泳仍任。
정조 5년 · 목
敎曰。無得數數移擬之意。曾有飭敎。近皆久任。而軍色郞廳之未滿數朔者。今日政。遷除館職。殊甚不審。政官推考。兵曹正郞洪文泳仍任。
정조 5년 · 강
行抄啓文臣製述科次于誠正閣。試官沈念祖鄭志儉。
정조 5년 · 목
予命念祖。進前讀試券。至九天試券。予曰。此券所作。專不致精。章句綴拾。實無可觀矣。命書外等。仍命曰。此試券出付內閣。更爲製進之意。卽爲分付於所製之人處。予曰。此是入直人所製之券乎。興鎭曰。果是云矣。予曰。更爲催促。坼榜前卽爲捧入。予曰。此與前製何如耶。志儉曰。優於前作。別無疵病矣。命坼榜。李益運以三下居魁。朴宗正等。亦以三下居次。
정조 5년 · 강
命東伯狀啓還下送。使之改修正上送。
정조 5년 · 목
敎曰。隱餘結。自首邑守令。竝前官勿論。昭載法典。此皆姑貰旣往。欲責方來之意也。近來外邑。睯不知畏。視法蔑如。至于今番湖西繡行之反面。而事端尤發露矣。大臣筵飭。烏可已乎。觀此東伯狀啓。自首邑守令。因大臣擧條中。首實後勘處之語。請付有司處之。道伯狀辭。無怪其如此。而予則以爲不然。若於自首守令論勘。則嗣後雖欲自首。其勢末由。不但有違法例而已。伊時擧條批答。爲慮此弊。已以從後自朝家有摘發之擧。該道臣當與犯者同律爲答。道臣之只看擧條文勢。竝請勘律者。豈非過於畏愼。且念此道如此。他道可知。此狀啓還下送。使之改修正上送。仍令備局枚擧此意。知委諸道。俾各必於今番首實。無或從後有故犯之弊。擧行形止。卽爲狀聞。
정조 5년 · 강
遞承旨金尙集鄭志儉閔鍾顯。以金宇鎭李享[亨:I-PERSON]逵徐有防代之。
정조 5년 · 목
敎曰。左副承旨與在外承旨許遞。前望單子入之。又敎曰。新除授承旨牌招。
정조 5년 · 강
有政。吏曹參議沈念祖進。
정조 5년 · 목
以韓光近爲副挍理。洪文泳爲修撰。鄭一祥爲右尹。任希敎爲驪州牧使。吳大益爲靈光郡守。鄭志儉爲大司成。金履安爲忠州牧使。宋持常爲西原縣監。
정조 5년 · 강
行藥院入診于誠正閣。都提調鄭弘淳。提調鄭民始。副提調嚴璹。
정조 5년 · 목
承候來對也。敎曰。病勢大體。別無添谻。一時之症。又不容過慮。卿等不必診對議而試利之劑。有難長服。今姑更進一貼。且觀來日動靜。停止爲穩矣。
정조 5년 · 강
召見承旨金尙集李享[亨:I-PERSON]逵于誠正閣。